[{"text_idx": "#000001", "text": "Liverpool oli kultuuripealinn 2008. aastal. Linnas tekitas po\u0303nevust hiiglaslik tehisa\u0308mblik, mis ta\u0308navatel ringi hiilis ja mo\u0308o\u0308da pilvelo\u0303hkujaid u\u0308les ronis."}, {"text_idx": "#000002", "text": "Pilvelo\u0303hkujatel roniv hiigela\u0308mblik, noorte tehtud filmid nende muredest ja kiusamisvastane projekt \u2013 ka selliseid po\u0303nevaid tegemisi saab ette vo\u0303tta kultuuripealinna aasta raames, kinnitas Tallinnat ku\u0308lastanud Sir Robert Scott, Euroopa kultuuripealinna valiku- ja hindamiskomisjoni juht."}, {"text_idx": "#000003", "text": "Milliseid huvitavaid asju on teised kultuuripealinnad ette vo\u0303tnud?"}, {"text_idx": "#000004", "text": "Mina tean paremini Briti kultuuripealinnu nagu Glasgow ja Liverpool. Inimesed ma\u0308letavad suurte asjade rajamist, na\u0308iteks kontserdimaja Glasgow\u2019s ja ja muuseumi Liverpoolis, mis valmib loodetavasti 2010. aastaks."}, {"text_idx": "#000005", "text": "Liverpoolis oli veel fantastiline a\u0308mblik \u2013 hiiglaslik 18-meetrine konstruktsioon, mis linnas ringi hiilis. 300 000 inimest tuli vaatama, kuidas see mo\u0308o\u0308da pilvelo\u0303hkujaid u\u0308les ronib. Meelde ja\u0308a\u0308vad ka projektid, mis on rahva hulgas populaarsed, na\u0308iteks endise biitli Paul McCartney kontsert staadionita\u0308iele publikule."}, {"text_idx": "#000006", "text": "Kas kultuuripealinnade elanikud on ka ideid va\u0308lja pakkunud?"}, {"text_idx": "#000007", "text": "Paljud linnad kutsuvad elanikke oma ideid va\u0308lja ka\u0308ima, aga loomulikult ei saa ko\u0303iki neid ellu viia. Liverpoolis oli va\u0308hemalt 3000 vo\u0303i 4000 ideed, mis la\u0308htusid kodanikelt endilt. Mo\u0303tteid tuli kodanikuu\u0308hendustelt, vabakutselistelt kunstnikelt ja ka tavalistelt inimestelt."}, {"text_idx": "#000008", "text": "U\u0308hes koolis oli aktiivne o\u0303petaja, kes korraldas lastega to\u0303sise projekti nimetusega \u00abNii see ei la\u0308he\u00bb. Ettevo\u0303tmine vo\u0303itles antisotsiaalse ka\u0308itumise \u2013 uimastid, alkohol, liikluskuriteod, kiusamine \u2013 vastu. Ehk siis paljude halbade na\u0308htuste vastu, mis koolis ja selle u\u0308mber toimuvad. Lapsed tegid asjatundjate abil ise muredest filme, need tulid ha\u0308sti va\u0308lja ja o\u0303pilased said oma to\u0308o\u0308 u\u0308le uhked olla. See projekt muutis noorte elu, varem polnud nad end filmitegijatena ette kujutanud."}, {"text_idx": "#000009", "text": "Millised linnad on pa\u0308rast kultuuripealinnaks saamist o\u0303ide puhkenud?"}, {"text_idx": "#000010", "text": "Paljud linnad, kes on saanud kultuuripealinnaks, olid juba varem kultuursed linnad. Selles, et Glasgow, Antverpen, Rotterdam, Liverpool on kultuurilinnadena veelgi to\u0303usnud, pole aga mingit kahtlust. Huvitav on nende puhul see, et tegu pole suurte pealinnadega. Mida suurem linn, seda rohkem on seal kultuur juba arenenud ja seda va\u0308hem jahivad nad kultuuripealinna tiitlit. Na\u0308iteks Ateena, Rooma, Pariis, Firenze ei pu\u0308ri kultuuripealinnaks, sest nad ei janune uue imago ja\u0308rele. Kuid va\u0308iksed linnad on kultuuripealinnadeks saades igaveseks muutunud."}, {"text_idx": "#000014", "text": "Tegelikult on Tallinn kultuuripealinn niikuinii, sest see on riigi pealinn, maailma kultuuripa\u0308randisse kuuluv tuntud linn. Tallinnal on juba praegu palju esmaklassilisi kultuuriprojekte ja -paiku nagu ooperimaja, teatrid ja kontserdisaalid."}, {"text_idx": "#000016", "text": "Tallinnal on ka va\u0308ga loomerikkad tulevikuplaanid, linn tahab maailma silmis suuremaks kasvada, saada ta\u0308htsamaks ma\u0308ngijaks. Tallinn on ku\u0308llalt vo\u0303istlushimuline, ja kogu see vo\u0303istlus Riia, Vilniuse ja Helsingiga on hea relv."}, {"text_idx": "#000018", "text": "Suurim tagasilo\u0308o\u0308k on praegune u\u0308lemaailmne majandusolukord. Mina juhtisin Liverpooli kultuuripealinna ettevo\u0303tmisi 2008. aastal ja kriisi su\u0308venedes olin va\u0308ga ta\u0308nulik, kui aasta hakkas lo\u0303ppema. Praegu oleks kultuuripealinnana alustada palju raskem, keeruline on hankida investoreid, riigi ja linna raha. Olen kindel, et kultuuriprogramme peaks ka\u0308rpima ja u\u0308hed asjad teistest ta\u0308htsamaks seadma."}, {"text_idx": "#000021", "text": "Tuleb ette vo\u0303tta suuri projekte, mis meedias ko\u0303lapinda leiavad, inimesi mo\u0303jutavad ja nende elu muudavad. Omamoodi on huvitav, et need ettevo\u0303tmised, mis algavad kultuuriaastal, elavad edasi ka pa\u0308rast selle lo\u0303ppemist, mo\u0303nikord veel ko\u0303ige kauem. Kultuuripealinna tiitel on kui kingitus. Mo\u0303ned projektid la\u0308hevad korda, mo\u0303ned mitte. Kuid need, mis to\u0308o\u0308tavad, toovad palju kasu."}, {"text_idx": "#000022", "text": "Peaminister Andrus Ansip keeldus eelmisel na\u0308dalal kohtumisest Euroopa kultuuripealinnade projekti mo\u0303jukaima inimese Robert Scottiga.\n\u00abSee ei olnud kindlasti juhuslik, et peaminister Ansip ei leidnud aega minuga kohtumiseks,\u00bb ma\u0308rkis Scott. \u00abOleksin temalt kindlasti ku\u0308situd, miks valitsus ei ta\u0308ida oma rahalisi kohustusi. Samuti oleksin peaministrile o\u0308elnud, et rasketel aegadel ei tohi kultuuri pealt kokku hoida. Just kultuurist saadakse raskel ajal tuge. Samuti peaks talle meenutama, et esimese taotluse Euroopa kultuuripealinna nimetuse saamiseks Eestisse tegi just valitsus, mitte Tallinn.\u00bb\nSamas ja\u0308ttis Scottile su\u0308gava mulje Tallinna linnapea. \u00abEeldasin, et ta on oma muude tegemiste ko\u0303rval kultuuripealinna asjadega vaid mo\u0303o\u0303dukalt kursis, kuid selgus, et projekt on tema jaoks va\u0308ga ta\u0308htis,\u00bb mainis ta."}, {"text_idx": "#000024", "text": "NB! Kommentaarid on avaldatud lugejate poolt. Kommentaare ei toimetata. Nende sisu ei pruugi u\u0308htida toimetuse seisukohtadega. Kui ma\u0308rkad sobimatut postitust, teavita sellest moderaatoreid vajutades linki \u201cSobimatu\u201d!"}, {"text_idx": "#000029", "text": "sisaldavad isikuandmeid (isikukood, info isiku tervisliku seisundi kohta, kodune aadress, telefoninumber);\non kirjutatud teise isiku nime all;\nsisaldavad teemava\u0308liseid linke, spa\u0308mmi ja reklaami;\nsisaldavad ebatsensuursed va\u0308ljendusi ja labasusi;\nkutsuvad u\u0308les narkootikumide vo\u0303i relvade kasutamisele;\non kirjutatud vo\u0303o\u0303rkeelsena vo\u0303i mitte ladina ta\u0308hestikus."}, {"text_idx": "#000030", "text": "Sellise sisuga kommentaarid eksivad hea tava reeglite vastu. Pealinnal on o\u0303igus sellised kommentaarid kustutada ja piirata nende autorite ligipa\u0308a\u0308su kommentaaride kirjutamisele. Inimestelt, kes rikuvad sihiteadlikult reegleid, vo\u0303idakse vo\u0303tta kommenteerimise vo\u0303imalus."}, {"text_idx": "#000035", "text": "Tondiraba Looduspark sai arhitektuuripreemia. Jaan Poskat ma\u0308letatakse kui rahu toojat. Tallinn kiitis heaks uue ja\u0308a\u0308tmehoolduseeskirja. So\u0303japo\u0303genikud vo\u0303ivad sattuda ta\u0308navale"}, {"text_idx": "#000036", "text": "Narkosurmade arv on hu\u0308ppeliselt kasvanud, mullu kasvas venelaste kinnisvaraostude arv 42 protsenti, Tallinn ja Helsingi su\u0308vendavad koosto\u0308o\u0308d Ukraina so\u0303japo\u0303genike abistamisel"}, {"text_idx": "#000041", "text": "La\u0308hipa\u0308evil tuleb kuni 18 kraadi ku\u0308lma"}]